**FELHÍVÁS**

**Zalaszentgrót Város Önkormányzata tájékoztatja a Tisztelt Lakosságot, a város vallási közösségeit, civil és gazdálkodó szervezeteit, egyesületeit és szakmai érdekképviseleteket, hogy a** Képviselő-testületa **62/2018. (VI. 28.) számú határozata értelmében a helyi szabályozási terv, illetve a településrendezési** eszközök felülvizsgálatát elindítja**, melynek** a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 37. § szerinti **előzetes tájékoztatási szakasza elindult.**

**Tervezett módosítások érintik** 010169/37 hrsz-ú beépítésre szánt ipari, gazdasági, fejlesztési rendeltetésű terület átsorolását; **a** Zalaszentgrót 51/141 hrsz-ú zöldterület funkciójú területből újabb lakótelkek kialakítását és a volt Tüzép területén lévő iroda épület és hozzá kapcsolódó lakótelek leválasztásának biztosítását.

A tervmódosítással kapcsolatosan lakossági fórum megtartására kerül sor

**2018. szeptember 10-én 15 órakor a Városháza Deák Ferenc tanácstermében**,

amelyre ezúton minden érintett partnert ezúton meghívók.

Tájékoztatom minden érintettet, hogy írásos észrevételeiket 2018. szeptember 18-ig, a Zalaszentgróti Közös Önkormányzati Hivatal Műszaki Osztályának címezve tehetik meg a **Zalaszentgróti Közös Önkormányzati Hivatal, 8790 Zalaszentgrót Dózsa György u.1.** levélcímére, illetve a **titkarsag@zalaszentgrot.hu** elektronikus levélcímére történő megküldéssel.

A tervezett felülvizsgálattal kapcsolatban további információ Zalaszentgróti Közös Önkormányzati Hivatal Műszaki Osztályán kérhető.

Baracskai József polgármester